Simpsonovci

Simpsonovci () je americký animovaný seriál o „takej normálnej žltej rodinke“, ktorú vymyslel Matt Groening. Dej sa odohráva v Springfielde v Oregone. Prvý diel sa odvysielal v televízii 17. decembra 1989 a odvtedy je najdlhšie vysielaným animovaným seriálom v histórii (má 36 sérií a vyše 750 epizód). Po prvý raz sa na obrazovke objavili Simpsonovci 19. apríla 1987 ako dvojminútový skeč, z ktorého neskôr vzniklo ďalších 48 pokračovaní. Na Slovensku ho vysielajú Joj a Plus a v minulosti aj TV Luna a STV. Prvá epizóda v podobe, ako poznáme Simpsonovcov dnes, mala názov Vianoce u Simpsonovcov () a zaznamenala obrovský úspech. Na Slovensku bola premiéra 1. celovečerného filmu o Simsponovcoch – Simpsonovci vo filme () 26. júla 2007. Je to najúspešnejší animovaný seriál, ktorý dodnes milujú deti, ale aj dospelí.

 Námet 
Základný koncept Simpsonovcov vymyslel ich tvorca Matt Groening za 15 minút, ktoré strávil v čakárni producenta Jamesa L. Brooksa, ktorému mal dať námet na animovaný seriál. Groening pôvodne uvažoval nad tým, že by vytvoril seriál podľa jeho komiksových stripov Life in Hell, no potom mu napadol námet na Simpsonovcov.

Matt Groening je taktiež autorom animovaného seriálu Futurama.

 Rodina Simpsonovcov 
Pri výbere mien mnohých postáv sa Matt Groening inšpiroval svojím najbližším okolím:

 Homer Simpson – Homer Groening (otec Matta Groeninga)
 Marge Simpsonová – Margaret Groeningová (jeho matka)
 Lisa Simpsonová – Lisa Groeningová (jeho sestra)
 Maggie Simpsonová – Maggie Groeningová (ďalšia sestra)
 Bart Simpson (anagram slova BRAT – nespratník) – Bart pravdepodobne stvárňuje samotného Matta

Ale v samotnom seriáli Barta niekedy nazývajú Bartolomej Simpson, takže môže ísť iba o skratku tohto mena.

Základnú rodinu Simpsonových tvoria rodičia Homer Simpson a Marge Simpsonová, deti Bart, Líza a Margaréta, pes Spasiteľ a mačka Snehuľka II., ktorá však nešťastne zomrela v dieli Ja, robot (15. séria). Líza si našla novú mačku Snehuľku III., ktorá sa jej nešťastne utopila v akváriu, i štvrtá Lízina mačka Coltrane zomrela, tentoraz vypadla z otvoreného okna, a až piata mačka, ktorú Líza nazvala Snehulka V. ale potom ju volala tak ako Snehuľka II. – tá jej už zostala. Ďalšími príbuznými sú sestry Marge Patty a Selma Bouvierove, Homerov otec Abe, Homerova matka Mona Simpsonová, ktorá je na úteku pred zákonom, jeho nevlastný brat Herbert Powell a nevlastná sestra (po prvý raz sa objavila v epizóde Obťažoval som anglickú kráľovnú (), až po postavy, ktoré sa nikdy neobjavili, len sa o nich hovorilo. Medzi také patrí strýko Arthur či Homerov bratranec Frank, z ktorého sa neskôr stala Františka a potom sa dal k nejakej okultnej sekte, kde mu hovoria „Matka Shabooboo“.

Miesta, v ktorých sa seriál odohráva, sú rôznorodé (Shelbyville, Ogdenville, Hlavné mesto…), najčastejšie sa dej odohráva vo fiktívnom meste Springfield, bydlisku väčšiny hlavných postáv. A ako hovorí sám Matt Groening: Aj keď pochádzam zo Springfieldu v Illinois, názov Springfield som zvolil preto, že je to jedno z najčastejších mien miest a osád v USA. V seriáli je namiesto apple mapple.

 Dabing 
V originálnom znení:
 Homer Simpson – Dan Castellaneta
 Marge Simpsonová – Julie Kavner
 Lisa Simpsonová – Yeardley Smith
 Bart Simpson – Nancy Cartwright
 Maggie Simpsonová – Nancy Cartwright
 Mr. Burns, Waylon Smithers, Ned Flanders – Harry Shearer
 Moe Szyslak, Apu Nahasapeemapetilon, Clancy Wiggum – Hank Azaria
 Ľavák Bob – Kelsey Grammer

V českom znení:https://dabingforum.cz/viewtopic.php?t=1792
 Homer Simpson – Vlastimil Bedrna (po 12. sériu), potom Vlastimil Zavřel
 Marge Simpsonová – Jiří Lábus
 Lisa Simpsonová – Helena Štáchová, Ivana Korolová (od 28. série)
 Bart Simpson – Martin Dejdar
 Maggie Simpsonová – Anna Remková (v dvadsiatej sérii)
 Pán Burns – Bedřich Šetena (v 26. sérii aj Ján Vlasák), potom Ján Vlasák
 Waylon Smithers – Jan Kuželka (po 4. sériu), potom Mojmír Maděrič
 Ned Flanders – Jiří Havel (po 33. sériu), potom Ondřej Brzobohatý
 Abraham Simpson – Dalimil Klapka (po 33. sériu), potom Jiří Knot
 Vočko Szyslak – Jan Vondráček
 Barney Gumble – Miroslav Saic (po 24. sériu), potom Bohdan Tůma
 Lenny Leonard – Jan Vondráček (po 2. sériu), potom Jaroslav Horák
 Carl Carlson – Jindřich Hinke (po 6. sériu), potom Josef Carda
 Šášo Krusty – Jiří Bruder (po 15. sériu), potom Stanislav Lehký
 Šerif Clancy Wiggum – Jiří Havel (1. séria), potom Stanislav Lehký
 Seymour Skinner – Dalimil Klapka (po 31. sériu), potom Petr Stach
 Edna Krabappelová – Blanka Zdichyncová
 Elizabeth Hooverová – Petra Jindrová
 Apu Nahasapeemapetilon – Pavel Vondra (1. séria), potom Vítězslav Bouchner
 Joe Quimby – Jan Hanžlík (po 15. sériu), potom Milan Slepička
 Kent Brockman – Jan Hanžlík (1. séria), potom Jan Vondráček (2. séria), potom Vladimír Fišer (od 2. po 26. sériu), potom Jaromír Meduna
 Reverend Timothy Lovejoy – Jaroslav Pešice (po 5. sériu), potom Roman Mihina (po 11. sériu), potom Zdeněk Dolanský (po 21. sériu), potom Bohdan Tůma
 Dr. Julius Dlaha – Bohuslav Kalva
 Školník Willie – Zdeněk Dušek (po 5. sériu), potom Zdeněk Hess (od 5. po 28. sériu), potom Jaromír Meduna
 Ľavák Bob – Jaromír Meduna
 Nelson Muntz – Jiří Knot (1. séria), Bohdan Tůma (3. séria), Zdeněk Štěpán (7. a 8. séria), potom Radovan Vaculík
 Milhouse Van Houten – Libor Terš (po 6. sériu), potom Pavel Tesař
 Martin Prince – Patrik Jílek (po 6. sériu), potom Martin Janouš
 Ralph Wiggum – Martin Janouš
 Patty Bouvierová – Zdeněk Štěpán
 Selma Bouvierová – Jaroslava Kretschmerová
 Dr. Marvin Monroe – Antonín Molčík (po 6. sériu, potom sa postava už neobjavuje)
 Martin Velda (titulky)

Každý z dabingových hercov má v seriáli niekoľko postáv. Toto platí pre originálny aj český dabing.

Do 21. série sa na preklade seriálu do češtiny vystriedal celý rad prekladateľov. Od tejto doby ho prekladá Vojtěch Kostiha. Režisérom českého znenia Simpsonovcov je Zdeněk Štěpán. Za dabingovú réžiu Simpsonovcov získal v rokoch 2000 a 2013 cenu Františka Filipovského. Slovenský dabing Simpsonovcov neexistuje, pretože televízne stanice na Slovensku používajú českú jazykovú verziu.

 Film 
V roku 2006 sa objavili správy, že Matt Groening súhlasí s celovečernou verziou seriálu. Film The Simpsons Movie, uvedený 27. júla 2007, má charakter dielu „pretiahnutého“ na dĺžku filmu. Príbeh filmu sa točí okolo Homera, ktorý zaviní najväčšiu katastrofu sveta. Celý film je vytvorený pomocou 2D technológie, na rozdiel od mnohých 3D animovaných filmov (ale i vo filme je niekoľko 3D scén, evidentne renderovaných pomocou počítača).

 Zaujímavosti 
náhľad|Hviezda Simpsonovcov na Hollywoodskom chodníku slávy.

 Ocenenia 
Simpsonovci v priebehu svojej televíznej existencie získali celý rad ocenení. Len tak náhodne: Bart Simpson bol časopisom Time vedľa Franka Sinatru či Stevena Spielberga umiestnený do rebríčka 50 najvplyvnejších osobností v zábavnom priemysle. Simpsonovci majú tiež svoju vlastnú hviezdu na Hollywoodskom chodníku slávy a tiež prekonali doterajší rekord seriálu Flinstonovci v počte epizód.

 Zoznamy epizód 

 Simpsonovci – 1. séria
 Simpsonovci – 2. séria
 Simpsonovci – 3. séria
 Simpsonovci – 4. séria
 Simpsonovci – 5. séria
 Simpsonovci – 6. séria
 Simpsonovci – 7. séria
 Simpsonovci – 8. séria
 Simpsonovci – 9. séria
 Simpsonovci – 10. séria
 Simpsonovci – 11. séria
 Simpsonovci – 12. séria
 Simpsonovci – 13. séria
 Simpsonovci – 14. séria
 Simpsonovci – 15. séria
 Simpsonovci – 16. séria
 Simpsonovci – 17. séria
 Simpsonovci – 18. séria
 Simpsonovci – 19. séria
 Simpsonovci – 20. séria
 Simpsonovci – 21. séria
 Simpsonovci – 22. séria
 Simpsonovci – 23. séria
 Simpsonovci – 24. séria
 Simpsonovci – 25. séria
 Simpsonovci – 26. séria
 Simpsonovci – 27. séria
 Simpsonovci – 28. séria
 Simpsonovci – 29. séria
 Simpsonovci – 30. séria
 Simpsonovci – 31. séria
 Simpsonovci – 32. séria
 Simpsonovci – 33. séria
 Simpsonovci – 34. séria
 Simpsonovci – 35. séria
 Simpsonovci – 36. séria

Spolu je to: 794 epizód.

 Referencie 

 Iné projekty 

 Externé odkazy 





 Oficiálna stránka


Kategória:Hollywoodsky chodník slávy
Kategória:Televízne seriály z roku 1989
Kategória:Kreslené seriály USA
Kategória:Komediálne televízne seriály
Kategória:Televízne seriály FOX
Kategória:Fiktívne rodiny